নতুন নিবন্ধ তৈরী ও অনুবাদ  উইকিপিডিয়া নিবন্ধের সাধারণ কাঠামো আরও দেখুন: উইকিপিডিয়া নিবন্ধের সাধারণ কাঠামো  উইকিপিডিয়ার প্রায় সব নিবন্ধেরই একটি সাধারণ কাঠামো/ছাঁচ আছে। প্রথমে কাঠামোটা বুঝে নিন। বিষয়ের উপর ভিত্তি করে এটা সামান্য পরিবর্তীত হতে পারে। যেমন, 'ব্যক্তি সম্পর্কিত নিবন্ধ' এবং 'ঐতিহাসির স্থানের নিবন্ধের' গঠন কাঠামো অবশ্যই একই ধরনের হবে না।   কীভাবে নতুন নিবন্ধ তৈরী করব? নতুন নিবন্ধ তৈরী করার পূর্বে অবশ্যই দেখে নেবেন যে সেই নামে বা কাছাকাছি নামে আগে থেকেই কোন নিবন্ধ উইকিপিডিয়াতে তৈরী করা আছে কিনা। হতে পারে আপনি যেই নিবন্ধটি তৈরী করতে চাচ্ছেন তা কাছাকাছি অন্য একটি শিরোনামে আগে থেকেই তৈরী করা আছে বা ঐ সম্পর্কিত কোনও নিবন্ধের 'অনুচ্ছেদ' হিসেবে রয়ে গেছে। গুগল বা উইকিপিডিয়ার 'অনুসন্ধান' অপশনটি ব্যবহার করে খুঁজে দেখুন x15px। কখনো কখনো মূল ইংরেজি নিবন্ধ থেকেও বাংলা নিবন্ধটি খুঁজে পাওয়া যায়। সব নিবন্ধের উপরে যে x15px 'ভাষা/অনুবাদ আইকন' টি থাকে সেখানে ক্লিক করে এটা পেতে পারেন (ডেক্সটপ/ল্যাপটপ/ট্যাব এর ক্ষেত্রে এটাকে বাম পার্শে বিভিন্ন ভাষার তালিকা আকারে পাবেন)।   যদি বাংলায় না থাকে তাহলে নিশ্চিন্তে তৈরী করুন। আবার, ইসলামী নিবন্ধগুলো নামকরনের সময়ও কখনো কখনো এটা আপনার কাজে লাগবে। বেশিরভাগ সময়ই ইসলাম সম্পর্কিত নিবন্ধের ইংরেজি ও বাংলা নাম আলাদা হয়। সঠিক বাংলা নাম স্মরণ না আসলে বা কি শিরোনাম দেবেন বুঝে উঠতে না পারলে তখন আরবি, ফার্সি, উর্দু শিরোনামগুলো দেখে নিতে পারেন। ইসলামি নিবন্ধ তৈরীর জন্য সামান্য পরিমানে আরবি ভাষা/বাংলা ভাষায় প্রতিবর্নীকরণ (আরবি/ উর্দু / ফার্সি) শিখে রাখতে পারেন কারন তৈরী/অনুবাদের সময় এ শব্দগুলো বারবার আপনার সামনে আসবে।   বিশ্বকোষ এবং গ্রন্থ থেকে আপনি চাইলে কোন গ্রন্থ থেকে সংক্ষিপ্ত উদ্ধৃতি দিতে পারেন। তবে কোন গ্রন্থ থেকে লেখা সরাসরি কপি করবেন না। এটাকে কপিরাইট লঙ্ঘন এবং রচনাচুরি বলা হয়। উইকিপিডিয়ায় সমস্ত লেখা নিজের ভাষায় এবং বিশ্বকোষীয় শৈলী'তে লিখবেন। বিশেষ প্রয়োজনে বই থেকে কয়েক লাইন নিতে হলে সেটিকেও পরিবর্তন (সম্পাদনা) করে নিজের ভাষায় লিখবেন।     নতুন ব্যবহারকারীদের জন্য সবচেয়ে সহায়ক হতে পারে বাংলা ভাষায় লেখা বিশ্বকোষগুলী। এগুলোর নির্ভরযোগ্যতা যেহেতু অন্য যেকোনো গ্রন্থের চেয়ে বেশী হয়ে থাকে, তাই নিশ্চিন্তে তথ্যসূত্র হিসেবে এগুলো ব্যবহার করতে পারেন (পৃষ্ঠা নাম্বার উল্লেখ করবেন)। আর যেহেতু উইকি নিজেও একটি বিশ্বকোষ, সেকারনে বলতে গেলে কোন ভাষা পরিবর্তন না করেই; সেসব তথ্য দিয়েই উইকিতে লিখতে বা নিবন্ধ সম্প্রসারণ করতে পারবেন।  কীভাবে অনুবাদ করে নিবন্ধ তৈরী করব?   আপনি বা যে কেউ চাইলেই উইকিপিডিয়ার যে কোন বিদেশী ভাষার নিবন্ধের উইকি মার্কআপ/উৎস লেখাগুলোকে নিজের কাছে জমা করে রাখতে পারেন। যেকোনো বিদেশী নিবন্ধের 'সম্পাদনা' বা 'কলম' আইকনে ক্লিক করলে আপনি লেখাগুলো দেখতে পাবেন। এরপর  'নোটপ্যাড' ধরনের কোন সফটওয়্যারে সংরক্ষন করে রেখে পরবর্তীতে ইন্টারনেট ছাড়াই ধীরেসুস্থে, সময় নিয়ে অনুবাদ করতে পারেন। সেক্ষেত্রে সম্পূর্ণ অনুবাদ হয়ে গেলে 'নতুন নিবন্ধ' তৈরীর পদ্ধতিতে নিবন্ধটি বানাতে পারেন। এটি একদম পুরাতন পদ্ধতী তবে সময়সাপেক্ষ এবং ঝামেলার।   অনুবাদ করে নিবন্ধ তৈরী করার জন্য সবচেয়ে সহজ পদ্ধতী হল বিশেষ:বিষয়বস্তু_অনুবাদ ব্যবহার করা। এই সরঞ্জাম'টি ব্যবহার করে আপনি উইকিপিডিয়ার বিদেশি ভাষার নিবন্ধগুলো থেকে তথ্য নিয়ে সহজেই নতুন বাংলা নিবন্ধ তৈরী (অনুবাদ) করতে পারেন। দেখা গেছে, উইকিপিডিয়াতে নিজের জানা তথ্য দিয়ে শূন্য থেকে সম্পূর্ন নতুন একটা নিবন্ধ তৈরী করার চেয়ে অনুবাদ করে তৈরী করাটা অনেকের জন্য সহজ হয়। বিশেষ করে যারা উইকিপিডিয়াতে নতুন, কেবলই লেখালেখি (সম্পাদনা) শুরু করেছেন তাদের জন্য এটা নিরাপদও বটে।  তথ্যসূত্র অনুগ্রহ করে উইকিপিডিয়া:উইকিপ্রকল্প ইসলাম/কোথায় পাব তথ্যসূত্র? দেখুন।